b'\n_START_ARTICLE_\nZlatko \xc4\x8cajkovski\n_START_SECTION_\nKlupska karijera\n_START_PARAGRAPH_\nIgrao je za HA\xc5\xa0K, Partizan iz Beograda, 1. FC K\xc3\xb6ln i Hapoel iz Haife. Igraju\xc4\x87i za beogradski Partizan osvojio je 2 prvenstva Jugoslavije (1947., 1949.) i 3 kupa (1947., 1952., 1954.).\n_START_SECTION_\nReprezentativna karijera\n_START_PARAGRAPH_\nZa odabrano hrvatsku nogometnu reprezentaciju nastupio je dva puta (1. studenog 1942. u Stuttgartu protiv Njema\xc4\x8dke, 1:5, i 6. lipnja 1943. u Bratislavi protiv Slova\xc4\x8dke, 3:1)._NEWLINE_Za reprezentaciju biv\xc5\xa1e Jugoslavije nastupio je 55 puta, s kojom je sudjelovao na Olimpijskim igrama 1948. u Londonu i 1952. u Helsinkiji, osvojiv\xc5\xa1i oba puta srebrnu medalju, nastupio je i na dva Svjetska prvenstva 1950. i 1954._NEWLINE_1953. godine nastupio je u mom\xc4\x8dadi FIFA\xe2\x80\x93e protiv Velike Britanije (4:4), zajedno s Bernardom Vukasom, Vladimirom Bearom i Brankom Zebecom.\n_START_SECTION_\nTrenerska karijera\n_START_PARAGRAPH_\nDiplomirao je za zvanje nogometnog trenera na Njema\xc4\x8dkoj \xc5\xa1portskoj akademiji u K\xc3\xb6lnu, u klasi profesora Hennes Weisweilera._NEWLINE_Svoj prvi veliki trenerski uspjeh ostvaruje osvojiv\xc5\xa1i prvenstvo SR Njema\xc4\x8dke 1962. sa 1. FC K\xc3\xb6lnom. 1963. preuzima FC Bayern M\xc3\xbcnchen, kojeg iz druge dovodi u prvu ligu, dva puta osvaja njema\xc4\x8dki kup, te jednom europski Kup pobjednika kupova, pobjediv\xc5\xa1i u finalu \xc5\xa1kotskog Glasgow Rangers FC 1967. godine. Kroz tada\xc5\xa1nju mom\xc4\x8dad su se dokazali danas legendarni njema\xc4\x8dki internacionalci, vratar Sepp Maier, Franz Beckenbauer i Gerd M\xc3\xbcller, koji su tada, iako 20-ogodi\xc5\xa1njaci, \xc4\x8dinili okosnicu jedne od najja\xc4\x8dih europskih mom\xc4\x8dadi._NEWLINE_Poslije toga "\xc4\x8cik" \xc4\x8cajkovski je trenirao Hannover 96, 1. FC N\xc3\xbcrnberg, Kickers Offenbach, s kojima je kao drugoliga\xc5\xa1ima osvojio njema\xc4\x8dki kup 1970. godine. Nakon toga vodi zagreba\xc4\x8dki Dinamo i 1. FC N\xc3\xbcrnberg. Ponovo se vra\xc4\x87a u 1. FC K\xc3\xb6ln i onda opet u Kickers Offenbach. Odlazi u \xc5\xa0vicarsku preuzeti FC Z\xc3\xbcrich (1978.-1980.), pa FC Grenchen (1980.). Zadnja mom\xc4\x8dad koju je vodio bio je Grazer AK 1981. godine.\n_START_SECTION_\nZanimljivosti\n_START_PARAGRAPH_\nNadimak \xc4\x8cik (opu\xc5\xa1ak) dobio je zbog svog omanjeg rasta, naime bio je visok samo 164 cm. Zlatko \xc4\x8cajkovski ima i jedan nastup u prijateljskoj utakmici za Hajduk, ali bez zgoditka.'